## La delegada del Consell a Alacant es reunix amb els alcaldes de l’Orxa i Benimarfull

*** Agustina Esteve reforça la col·laboració amb estos municipis xicotets de la comarca del Comtat**

La delegada del Consell a Alacant, Agustina Esteve, ha mantingut una reunió de treball amb l’alcalde de l’Orxa, Juan Pablo Pinar, i posteriorment s’ha desplaçat fins al municipi de Benimarfull, a on s’ha reunit amb el seu alcalde, Manuel Juan Belda. L’Orxa i Benimarfull són dos municipis xicotets de la comarca del Comtat.

Durant la reunió en l’ajuntament de l’Orxa, s’han abordat diverses qüestions en matèria de servicis socials, així com els procediments per a accedir als programes europeus d’ajudes. La delegada i l’alcalde han acordat mantindre noves reunions per a avançar en este assumpte.

Agustina Esteve s’ha desplaçat posteriorment a Benimarfull i, després de visitar diverses instal·lacions municipals, ha abordat amb l’alcalde les propostes municipals per a traslladar-les als departaments corresponents de la Generalitat.

Fecha: 29/11/2024